Alma Geirdal og Guðmundur Sigvarðsson trúlofuðu sig í gær . Parið hnaut hvort um annað síðasta vor en síðan þá hefur hann staðið eins og klettur við bakið á henni eftir að hún greindist með krabbamein á nýjan leik . „ Ég byrjaði bara á að fá verki í brjóstið í júlí og fór til læknis sem fann ekkert en vildi samt senda mig í myndatöku . Í október fannst illkynja hnútur , 6 cm á lengd og 2,5 á breidd , og varð strax ljóst að það þurfti að fjarlægja brjóstið . Það var fjarlægt í nóvember . Það greip mig mikill ótti og sorg þegar ég fékk þessar fréttir en svo reynir maður að vera sterkur . Ég ætla að sigrast á þessu , “ sagði Alma í samtali við Smartland 2018 . Meðferðin gekk vel en í byrjun sumars 2019 tók krabbameinið sig upp aftur .